Δήμος Νέας Αρτάκης

Ο Δήμος Νέας Αρτάκης ήταν μέχρι το 2010 δήμος του νησιού της Εύβοιας. Βρίσκόταν λίγο βορειότερα από την Χαλκίδα. Συνόρευε με τους δήμους Χαλκιδέων και Μεσσαπίων. Αποτελείτο από ένα δημοτικό διαμέρισμα, καταλάμβανε έκταση 23 τ.χλμ. και είχε συνολικό πληθυσμό 8.646 κατοίκων. Ο δήμος πήρε το όνομά του από την πόλη της Νέας Αρτάκης.

Διοικητικές μεταβολές
Ο Δήμος συστάθηκε το 1989 και προήλθε από την αναγνώριση της κοινότητας Νέας Αρτάκης σε Δήμο. Η κοινότητα είχε συσταθεί το 1924 αρχικά με την ονομασία κοινότητα Βατώντας ενώ από το 1933 μετονομάστηκε σε κοινότητα Νέας Αρτάκης. Μέσα στα όρια της κοινότητας εντάχθηκαν εκτός από τη Νέα Αρτάκη και οι οικισμοί Καλύβια και Τριάδα οι οποίοι αργότερα καταργήθηκαν καθώς συνενώθηκαν με το πολεοδομικό συγκρότημα της Νέας Αρτάκης. Η κοινότητα αναγνωρίστηκε σε δήμο το 1989. Ο δήμος παρέμεινε αμετάβλητος με την εφαρμογή του προγράμματος Καποδίστριας και καταργήθηκε το με την εφαρμογή του προγράμματος Καλλικράτης, την 1η Ιανουαρίου 2011, οπότε και εντάχθηκε στον νέο δήμο Χαλκιδέων.Διοικητικές μεταβολές ΟΤΑ

 Διατελέσαντες κοινοτάρχες και δήμαρχοι 
Κατά την περίοδο της Κατοχής, πρόεδρος της Κοινότητας διετέλεσε ο ιατρός-χειρουργός Ιπποκράτης Μακρής (Αρτάκη Μικράς Ασίας 1883 -Νιου Τζέρσεϊ, 1967).Εθνική Φωνή, 21 Ιουλίου 1967, σελ. 2.
1955-1959 Γεώργιος Καρατζίκης (πρόεδρος της κοινότητας)
1959-1964 Ιωάννης Ρίζος  (πρόεδρος κοινότητας)  Εξελέγη το 1959."Τα αποτελέσματα των δημοτικών και κοινοτικών εκλογών εις την Εύβοια", Εθνική Φωνή, φύλλο 17 Απριλίου 1959, σελ. 2.
1964-1967 Παναγιώτης Καρατζίκης (πρόεδρος κοινότητας)
 1990-2002 Τηλέμαχος Χατζηγιαννακέρης (πρόεδρος της Κοινότητας Νέας Αρτάκης 1978-90). Επανεκλεγείς κοινοτάρχης το 1982, 86 και δήμαρχος το 1990, 94, 98.ΕΕΤΑΑ
 2003-2006  Παναγιώτης Αναστασιάδης (19??-2016). Επιχειρηματίας.«Έφυγε» από την ζωή ο πρώην δήμαρχος Αρτάκης, Παναγιώτης Αναστασιάδης, eviazoom.gr, 22 Απριλίου 2016, ανακτήθηκε στις 21 Απριλίου 2020.
 2007-2010 Αναστάσιος Πρατσόλης

 Παραπομπές 

 Εξωτερικοί Σύνδεσμοι 
 Μένουμε Ελλάδα, στην Νέα Αρτάκη

Νεα Αρτακη